Diari Oficial de la Generalitat Valenciana


Sumari del DOGV 5245, del 25-04-2006 (2006/4309)

RESOLUCIÓ de 20 de març de 2006, del director general d'Investigació i Transferència Tecnològica, per la qual es concedixen les ajudes per a donar suport a la contractació de doctors per part d'entitats amb finalitat investigadora, per a l'exercici 2006.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5245

Data del DOGV
:   25-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4309


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 20 de març de 2006, del director general d'Investigació i Transferència Tecnològica, per la qual es concedixen les ajudes per a donar suport a la contractació de doctors per part d'entitats amb finalitat investigadora, per a l'exercici 2006. [2006/X4309]  
L'Orde de 13 de juliol de 2005, del conseller d'Empresa, Universitat i Ciència (DOGV, de 3 d'agost de 2005), convoca, entre altres, les ajudes per a recolzar la contractació de doctors per part d'entitats amb finalitat investigadora, i establix en l'annex IX les bases per a la present resolució.  
D'altra banda la disposició final primera de l'Orde de 13 de juliol de 2005, establix que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les esmentades ajudes.  
Per tot això, una vegada comprovades les sol·licituds presentades i vista la proposta elevada per l'òrgan col·legiat, establit en la base 5 de l'annex I, en virtut del que disposa l'orde de convocatòria i el Decret 184/2004, d'1 d'octubre, del Consell de la Generalitat pel qual s'aprova el Reglament Orgànica i Funcional de la Conselleria d'Empresa, Universitat i Ciència, resolc:  
Primer  
Concedir les ajudes per a recolzar la contractació de doctors per part d'entitats amb finalitat investigadora, a les entitats beneficiàries que figuren relacionades en l'annex de la present resolució, pel nombre de contractes i les quantitats que hi consten, per un import total de 1.023.355,43 euros, a càrrec del crèdit de la línia de subvenció T4015 de l'aplicació 29.49.84.721.15 del pressupost de gastos de la Generalitat Valenciana per a l'exercici 2006.   
Les ajudes es destinaran al cofinançament del cost dels contractes laborals vigents durant 2006, en segona o posterior anualitat, formalitzats per les entitats sol·licitants en el marc del programa Ramón y Cajal del Programa Nacional de Potenciació dels Recursos Humans del Pla Nacional d'Investigació Científica, desenvolupament i Innovació Tecnològica (I+D+i). La subvenció serà del 50% del cost total subvencionable.  
Segon  
Les entitats beneficiàries d'estes ajudes han de complir els requisits i les condicions establides en l'Orde de 13 de juliol de 2005.  
Tercer  
La present resolució, dictada per delegació del conseller d'Empresa, Universitat i Ciència, s'ha de notificar a les entitats interessades i s'ha de publicar en el Diari Oficial de la Generalitat Valenciana als efectes de publicitat, en les termes que preveu l'orde.  
Quart  
Als efectes de justificació de les ajudes, les entitats beneficiàries han de remetre a la Direcció General d'Investigació i Transferència Tecnològica la documentació relacionada en la base 10 de l'annex I de l'Orde de 13 de juliol de 2005, citada anteriorment. El termini per a la presentació de les justificacions acabarà el 15 de desembre de 2006 o el 31 de gener de 2007, en el cas de pagament anticipat.  
Les quantitats que s'han de justificar per a cada una de les contractacions objecte de l'ajuda, són les que establix l'annex d'esta resolució, i es correspon amb el gasto subvencionable que ha motivat l'ajuda concedida.  
Quint  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la notificació de la present resolució.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació de la present resolució.  
València, 20 de març de 2006.. El director general d'Investigació i Transferència Tecnològica: Jesús T. Pastor Ciurana.